
Solent, qui opus aliquod in lucem edunt * 
in eo valde esse solliciti , ut patronum ac mae - 
cenatem egregium perofficiose sibi quaerant 
ad gratiae et benevolentiae praesidium. Quam 
quidem consuetudinem uti laudo , ita non pos- 
sum quin aliquando mirer , iis persaepe opera\ 
dicari, ad quos vel nihil pertinent , vel certe 
parum . Quod verendum mihi non est , qui ora- 
tionem hanc in funere Joannis Andreae Avo - 
gadri episcopi veronensis , ac patrui mei arnan- 

tissimi habitam, ereptamque ab auctoris ma- 
nibus nihil tale cogitantis , Tibi potissimum , 
Maecenas amplissime , instituo , ad quem ma- 
xime spectat. Sive enim eum considero , qui 
laudatur, sive qui laudat, sive tamdcm qui 
laudationem tuo nomine ornatam publici juris 
facit , vix alium quempiam video , cui magis 
quam Tibi conveniat . Laudatur Antistes , qui- 
cum Tibi ut dignitatis, sic virtutis communio. 
Laudator vero is, cujus Iqbores me hortante sus- 
ceptos, tamquam aliquos sui fructus ingenii, 
non potes non habere pergratos, quandoqui- 
dem in tuo Seminario , uberi velut in horto , 

» t 

altus et educatus . Ille demum laudationem .in 
observantiae monumentum Tibi sistit, qui ma- 
gnis tuis beneficiis se devinctum Jatetur vel 
ex quo humanioribus litteris et gravioribus di-, 
sci pii ni s imbutus fuit in eodem tuo Semina- 
rio.' Spero igitur fore , ut hisce nominibus ob- 
latum hoc munusculum pro summa tuafe- 
nignitate humaniter e occipias . 

Cj)uod non tam facile praevideri potuisset , id 
reapse contigit perbrevi temporis spatio, Auditores, 
ut qui nuper casu misero nec opinato afllicti fuimus 
ac perculsi, nova nunc aegritudine et infortunio affi- 
ceremur. Vix enim abstersis lacrimis , lenifoque moe- 
rore , quem ab interitu cepimus viri optimi et cla- 
rissimi Mauri Marii episcopi dorensis (i), cogimur 
' iterum , obducto quasi vulnere recrudescente, alte- 
rius antistitis luctuosissimum funus conqueri ac la- 
mentari. Ereptus enim nobis est ille, quem jacentem 
adspicimus, cujus ferale monumentum et lugubres exu- 
vias intuemur , Joannes Andreas Avogadrus episcopus 
olim veronensis. Quamquam, hoc sublato, non tanta 
videtur esse doloris causa , nec tanta jacturae calami- 
tas . Virum enim amisimus gravi fortuna oppressum , 
privatos inter parietes jamdiu delitescentem, tectum 
obscuritate et oblivione, diuturno morbi squalore obsi- 
tum, aetate confectum, populo paene ignotum, talem 



(i) Maurus Mari episcopus dorensis, carum bonis omni- 
bus nomen , e vivis discessit unum fere memem ante obitu» 
Avogadri . 

denique , ut nec ingentem vestris animis excitare tri- 
stitiam , nec splendidam ac luculentam milii dicendi 
copiam suppeditare posse videatur. Ita ne vero, Audi- 
tores ? Immo potius amisimus virum magnum atque 
praeclarum , antistitem amisimus summae auctoritatis 
ac gloriae. Quod quidem haud difficile vobis erit ad 
judicandum, si non tam ejus vitae finem respicere ve- 
litis, quam ad superiorum recordationem temporum 
revocare animum , et praeterita admirari. Ejus pro- 
fecto latitans virtus ex illis tenebris in veritatis lu- 
cem proferenda est. Triplex igitur quasi campus vo- 
bis objicitur, in quo se ad veram gloriam natura fa- 
ctum , ingenio et educatione optime institutum semper 
praestitit Avogadrus et commendavit . Horum itaque 
prior amplissima est Societatis Jesu Religio, cui a 
prima adolescentia se totum devovit; alter Veronensis 
Ecclesia, quam rexit episcopus; tertius demum Italia 
ac Germania, quas euangelicae legis praeco eloquen- 
tissimus tanta cum laude ac fructu peragravit . Ma- 
gnum sane spatium ac late fusum , quod cum digni-* 
tate percurrere non est ingenii mei tam exigui , non 
hujus aetatis meae , non mearum virium , in tanta prae- 
sertim angustia temporis , quod ad me comparandum 
concessum fuit; in hac tanta templi luce ac majesta- 
te ; in conspectu illustrissimi atque spectatissimi An- 
tistitis, cujus sapientiam valde vereor; coram nobi- 
lissimis et reverendissimis Patribus, quorum hone- 
stor praesentia j coram lectissimis Viris unaquaque 
scientia praestantibus , qui rebus magnis assueti mi- 
rari nesciunt nisi grandia ; coram reliquis Auditoribus 
ornatissimis , qui ad condecorandam hanc funeris pom- 

venerunt, Quocirca sustineat me huic oneri prorsus 
imparem vestra humanitas, quam ego, non jam ut con- 
suetudini serviam , sed ut mihi vestrum omnium ad- 
spectuin ac doctrinam longe multumque reformidanti 
aliqua saltem ex parte consulam, a vobis ptnnibus oro 
ptque obtestor, 



I. 

% 

Nihil est tam insigne , neque ad diuturnitatem 
ynemoriae tam firmum tamque stabile , quam vera 
gloria. Haec incorrupta vitae testis, aequa pulcri re- 
ctique commendatrix , judex veritatis , consentiens 
laus bonorum , indigni silentii vindex et oblivionis , 
immortalium fama meritorum, virtutis comes ac so- 
cia, morum custos, religionis tutela, totius demum 
societatis quasi parens et effectrix, illustria tantum ac 
pervagata jn universum hominum genus gesta condeco- 
rat , ad imitandum proponit, consignat posteritati. 
Quapropter mirari desinam , si omnes vivido aemula- 
tionis studio ducantur, diuturnos improbosque susci- 
piant labores, adspernentur pericula, curis vigiliisque 
maximis torqueantur distrahanturque , ut amplissi- 
mum quasi praemium gloriam sibi comparent, vitae- 
que angustias et infortunia rebus praeclare factis et 
immortalitatis spe ac memoria consolentur . Atque uri- 
nam homines singuli non eam laudem quaererent , quae 
habet speciem gloriae collectam ex inanissimis splen- 
doris insignibus, sed illam, quae a vera sapientia exi- 
9tit, lucet ipsa per se, et omnium animos justa ad- 

miratione percellit . IVeque vero clarissimorum majo- 
rum nomina , fiunosaeque imagines, nobilis atque spe- 
ctabilis generis antiquitas, domesticarum facultatum 
copia , praesignis honorum hereditas , titulorum se- 
ries , munera , dignitates , bonaque alia adventitia ple- 
rumque ac fortuita germanum gloriae decus consti- 
tuunt, quum hoc in sola virtute positum sit, in eaque 
omne firmamentum suum habeat atque stabilitatem . 
Totuisset eniinvero et Joarines Andreas Avogadrus no- 
bilissima venetae gentis familia ortus fugacia haec et 
caduca ornamenta-aut tueri, aut facile adipisci; nisi 
illud vel a primo florescentis aetatis articulo ejusdem 
animo insedisset, hanc imaginem gloriae ad tempus 
allicere , non solidum ac perpetuum esse suae virtutis 
testimonium . Quamobrem quum verae gloriae quasi 
solum ac fundamentum et habeatur et sit recta adole- 
scentiae institutio, et optimus litterarum scicntiarum- 
que apparatus, nihil sibi potius fuit, antiquius nihil, 
quam ut Societati Jesu sexdecim vix annos natus se 
totum committeret . Quam Societatem quum dico , illam 
intelligo providenlissimo consilio institutam, sanctis- 
simorum hominum illustratam triumphis , ad extremas 
usque ac harharas nationes perquam celerrime perdu- 
ctam, lateque propagatam , multis sacrarum dignitatum 
vel invite distinctam luminibus, doctrinae sedem, sa- ✓ 
pientiae domicilium, templum religionis; in quo sem- 
per magni viri multiplici scientia praediti ac pietate 
insignes floruerunt. Ih hac itaque pulcherrima et in- 
structissima quasi palaestra constitutus Avogadrus ad 
id omnem operam studiumque conferre, ut et dulcissi- 
morum parentum desiderio, et splendidissimae patriae 

exspectationi satisfaceret , et se illi gravissimo ordini 
commendaret , cui nemo dabat nomen , nisi qui inge- 
nii , probitatis , religionis laude praeluceret . Quae sane 
cooptatio, si reliqua omnia deessent, satis superque 
in se habet , quo tanti viri gloriam ac celebritatem ad- 
miremur . Quid vero si testes proferre possum auctorita- 
te gravissimos, quos hic praesentes moerentesque in- 
tueor (i), qui ejus in humanioribus litteris solertiam et 
ingenium non vulgare ; in scientiis vero judicium ac 
maturitatem magnifice praedicant? Quid si certissima 
exstant monumenta , quae ipsum uno eodemque tem- 
pore tum theologiae, navantem praeclare operam , tum 
etiam sacro oratoris munere , ad quod natura ipsa fe- 
rebatur, utiliter ac gloriose perfunctum nobis exhi- 
bent contemplandum ? Et jain emensus erat , perquam 
honorifice singula suae Religionis tirocinia , officia , 
ministeria, disciplinas , exercitationes quasque diuti- 
nas ac gravissimas, quas ubi quispiam, quemadmo- 
dum ipse , decore sustinuisset , jure optimo gloriari 
poterat se ad summum veluti honoris culmen ac fasti- 
gium pervenisse. Quum itaque sapientissimi Societatis 
moderatores, ingeniorum et voluntatum judices saga- 

iVM-WWVV Wt^W WVWV vvx 

(i) IIos inter aderat Hieronymus Mantovani venetus , quem 
nominatum volo grati animi ct obsequii causa , cujus memo- 
ria perennis erit ac jucunda tum ob multus exquisitosque li- 
bros , quibus palaviui Seminarii bibliothecam auxit et insi- 
gnivit ; tura ob religionem vere eximiam , quae optimum vi- 
rum, gravem annis, nec valetudine valde prospera ad re- 
viviscentem Jesu Societatem Lepidi usque Regium perduxit , 
antiquisque regulis obstrinxit. 

cissimi, viderent ac probe cognoscerent, Avogadrutn 
sacrae eloquentiae et praesertim habitis ex tempore 
sermonibus plane natum , hanc ipsi statim provinciam 
demandarunt ea mente et consilio, ut juvenes suos in 
religiosae ac civilis communionis spem ac bonum suc- 
crescentes , ad pietatem honestosque mores instrue- 
ret et informaret. Placeret Superis, ut modo adole- 
scentes illi fortunatissimi in conspectum vestrum prod- 
ire possent, qui toties eumdetn primas religionis in- 
stitutiones nitide ac eleganter explicantem, atque al- 
tius animis imprimentem suspexerunt , et admirati 
sunt : hi enim soli praestantissimi viri ac doctoris 
laudatores digni atque praecones existerent , Quod 
quum haudquaquam fieri possit , quantum in his pro- 
fecerit, quamque magna ex faustissimis hisce initiis 
veri decoris lux sibi affulgere , et in dies magis au- 
geri visa fuerit, malo vos , Auditores , ex vobis ipsis 
existimare, quam ex mea oratione cognoscere. Verum 
vir amplissimus ( proh humanarum rerum volubilem ac 
deplorandam conversionem ! ) repente cogitur in me- 
dio gloriae quasi cursu consistere . Concidit enim altis, 
simo divinae Providentiae arcano Arbor illa ingens ra- 
morum copia, viriditate foliorum, dissimilitudine flo- 
rum ac fragrantia , fructuum demum omnium ubertate 
affluens et amoenissima ; ita tamen concidit , ut dis- 
tracto avulsoque trunco, semen terra conditum et o- 
pertum ad majorem Pei gloriam in posterum serva- 
retur. Amissae Religionis desiderio sic doluit Avoga- 
drus, ut non ita unquam doluerit amantissimus filius 
matrem ademptam . Nuin propterea ejus gloria defecit? 
Jfon ita vero . Virtus siquidem sui semper conscia aq 

tenax nulla unquam vi labefactari potest, nulla tem- 
porum perturbatione converti: quin etiam ex ipsis re- 
bus asperis et adversis majores sumit vires , sustinet 
impetus, procellas spernit atque tempestates, emergit 
e naufragio , mediisque in tenebris elucescit, splendi- 
dissimus veluti sol , qui nubibus licet usquequaque ob- 
ductus atque obrutus , nullam nativi luminis ac ful- 
goris imminutionem patitur aut jacturam , Crevit ita- 
que et in dies magis spectatissima ejusdem virtus 
adolevit, ut, quamquam ex ipso verae gloriae domici- 
lio ac sede evulsus fuerit atque ejectus , se tamen 
seinper Jesu socium esse meminerit, proptereaque so- 
litudinem suam et antiquam sublatae parentis memo- 
riam vita atque factis cohonestaret. Veronam igitur 
tamquam apertum promovendae pietatis curriculum in. 
gressus, nihil praetermisit, quod a viro egregio maxi- 
me erat expetendum , qugm tanta ejusdem fuerit elo- 
quendi dexteritas singulis hominum coetibus accom- 
modata , doctis elegans, perspicua mediocribus, im- 
peritis volubilis ac facilis; tanta in administrando Poe- 
nitentiae sacramento, in expiandis peccatorum sordi- 
Jms , vulneribusque sanandis assiduitas, charitas atque 
prodentia ; tanta demum in singulos Veronenses comi- 
tas , fides , liberalitas , ut communis desiderii praenun- 
cia ejusdem fama ac nomen ad ipsas magni Pontificis 
Pii VI aures pervenerit, atqne adeo a sanctissimo uni- 
versae Ecclesiae parente ac provisore prae ceteris ipse 
unus amplissimo huic gregi episcopus praeficeretur, 
addito insuper ad pontificale Solium assidendi hono- 
re, collatoque praelati domestici munere ac dignitate. 
Quod si privatus quamvis et obscurus tantum sibi 

gloriae ac decoris adeptus est , quid nnnc media in- 
luce et illustri theatro collocatus de se polliceatur? Al- 
terum itaque quasi stadium majus ccrtc atque hono- 
rificentius subeuntem Arogadrum spectemus , in quo 
ejus pastoralis officii studium ac virtus plenius explen- 
descit . 



II. 



D. Paulus (i) eminenter docet, et expresse testatur 
veram episcopi gloriam in eo consistere, ut multas 
easque summas virtutes iu unum complectatur , vigi- 
lantiam in priinis, charitatem , doctrinam, justitiam, 
hospitalitatem , continentiam , in rebus secundis mo- 
derationem , constantiam in adversis. Ad hanc sapien- 
tissimi institutoris doctrinam ita se totum contulit 
Avogadrus atque conformabit , ut et D. Pauli disci- 
pulus et dignus Apostolorum successor dignosceretur. 
Ac ne ullus oratoriis fallaciis, aut assentationi locus 
esse videatur, agite dum. Auditores, ac mecum re- 
colligite , quemadmodum hae virtutes omnes in dili- 
gentissimo gregis veronensis custode atque moderatore 
eluxerint, ejus comites et administrae in procuranda 
dioecesi , optimisque consiliis ac disciplinis stabi- 
lienda . 

Qua primum ipse vigilantia, qna sollicitudine fuit! 
Pulcra sane res et magnifica videre pastorem opero- 
sissimum strenuumque cultorem , simul ac caelesti qnou 
dam munere vinea illa tam ingens tamque dispersa 

(i) Yid. Epist. ad Timotheum c. 5. et ad Titum c. i> 

in ejus fidem atque potestatem concessit , partes im- 
plere omnes parentis optimi atque studiosissimi: qua 
longum iter et arduum in singulas suae dioeceseos re- 
giones suscipere , et laborum periculorumque imme- 
morem inaccessa montium juga atque tractus illos 
ad Rhetiae usque fines protensos superare , apertos 
lustrare agros , paroecias invisere , templa , aras , 
insignia sacra , explorare omnia , omnibus consulere 
ac prospicere ; qua errantes ad bona pascua reducere 
oves , purisque fontibus recreare ; nunc aridos depu- 
tare palmites ac noxiam herbarum sterilitatem ab 
electis frugibus secernere ; modo vitiatis plantis me- 
dicinam adhibere , modo ramos ad perniciem infectos 
divellere ; hic serere , rigare illic ; alio flavescentes 
maturasque messes colligere; fundum omnem arando 
quodammodo subigeudoque ad laetam segetem uber- 
tatemque convertere ; in -eo denique totum dies no- 
ctesque occupari , ut ovile sibi concreditum ac vinea 
ab omni labe et injuria salva atque incolumis fidelis- 
sime et integerrime servaretur . 

Cui vero non audita incredibilis ejusdem charitas, 
et effusa in miseros beneficentia ? Experta est ab ipso 
episcopatus ingressu splendidam munificae manus tlar* 
gitatem derelicta tot indigentium ejusdem quotidie af- 
fusa aedibus multitudo . Sensere clam missum , ct in 
re praesens levamen ingenuae honestaeque familiae, 
quas a publico quaestu relinebat, pudor quidam , et 
lapsae fortunae recordatio . Paternum animum et exi- 
miam liberalitatem vidit et cognovit recreata saepius 
viduarum solitudo atque squalor, adbibita pupillorum 
cura, puellarum in tuto posita pudicitia, vel ipsa tam» 

dem Judaeorum ad veram religionem sponte facta con- 
versio necessariis ad vitae commoditatem adjuta et 
ornata praesidiis . Illud enim tanti episcopi mente in- 
fixum erat et alte insculptum nihil esse nimirum tam 
angusti animi tamque demissi , quam amare divitias ; 
nihil honestius ac magnificentius quam proprias opes 
et Ecclesiae iu primis patrimonium ad beneficentiam 
liberalitatemque conferte . Quod quidem quum mature 
et cogitate secum reputaret, illud etiam eidem in 
mentem veniebat non paucas nec leves impediri ja- 
cturas , si opportuna miserae ac periclitantis vitae ne- 
cessitatibus praeberentur remedia: ex quo incredibile 
dictu est, quanto studio , quantaque alacritate res suas 
omnes beneficentissimus pater indigentibus filiis elar- 
giretur, qui animam ipsam pro ovibus suis dare noti 
dubitasset. Quodnam vero nunc ingenimn tantum aut 
tanta dicendi facultas, quae merita laudum commen- 
datione egregium illud atque praeclarum institutum 
possit unquam exaequare , quo pii veronensis ecclesiae 
eaeerdotes , Avogadro duce et hortatore , singulis die- 
bus , ne dicam horis, publicum aegrotantium domici- 
lium atque asylum frequentant, perquam solliciti eo- 
rum aerumnis praestolantur, eosdemque animis et cor- 
pore prostratos religiose et humaniter erigunt, solan- 
turque? Quoties et quam saepe idem ipse benevolen- 
tissimus antistes eorum lectulis adesse visus, suis 
ipsis manibns alimenta , modo his , modo illis patien- 
ter sufficere, eorum miseriis illacrimari et occurrere, 
excitare afflictos , jacentes attollere, allicere omnes, ex- 
cutere, et aut pristinae valetudinis reditu, aut futurae 
ac immortalis felicitatis spe confirmare . Sed nolo hanc 

ejus praecipuam singularis charitatis laudem ornatius 
extollere , quum ea , quae Christi causa facta sunt , 
non humanam gloriam quaerant, sed divinam prae- 
miorum aeternitatem. 

Jam vero quanta episcopalis doctrinae lux ! Quam 
multiplex , quamque copiosus sacrae aeque ac profanae 
eruditionis thesaurus ! 1'eritissimum sacrorum Canonum 
ct ecclesiasticae historiae virum declarant saluberrima 
edicta ad gregis sui mores et disciplinam providenter 
excogitata , vulgata utiliter: pastorales epistolae tum 
paternae pietatis, tum sapientiae plenissimae: sum- 
mam vero persuadendae multitudinis coinmovendaeque 
vim atque robur testantur ac praedicant fervida illa , 
quolibet die festo, populo familiariter habita alloquia 
plane sua, in quibus, viri expericntissiini judicio (i), 
parem habuit neminem •, frcquentissimi illi in singulas 
civitatis ecclesias interventus, ne dicam suavissimae 
consuetudines, quibus christianue doctrinae magistros 
sua excitabat praesentia, teneras vero puerorum men- 
tes ad prima catholicae religionis rudimenta celerius 
arripienda, memoriterque tenenda praemiis invitabat, 
impellebat laude, hortationibus confirmabat suis . Nec 
vero milii horum quidquam praestabilius videtur ad 

(i) Hoc totum debeo humanitati ac benevolentiae nobi- 
lissimi et doctissimi viri , in hac cathedrali ecclesia caooui- 
ci , Justi Antonii Bolis, qui litteras ad se missas ab illu- 
strissimo ac reverendissimo episcopo arimioensi Gualfardo 
Ridolfi , olim Avogadro vicaria procuratione conjuncto , me- 
cum perofficiose communicavit , es quibus multa etiam alia, 
collegi laudationis veritati maxime consentanea. 

ejusdem ingenii et judicii praeconium, quam perora- 
tae illae e publico suggesto conciones , mandatae lit- 
teris ad bonum religionis et ultimae memoriam po- 
steritatis. Quas quidem disertissimas orationes, quum 
et universa vcronensis civitas (cujus teretes ad moduin 
aures ac religiosae ad bene recteque sentiendum ) una- 
nimi scmper approbationis consensu ac plausu prose- 
cuta sit;quumque a viris Italiae principibus ac doctis- 
simis tam gloriose, tamque magnifice, ut supra nihil , 
de iisdem pronuntiatum fuerit; non est , Auditores, cur 
ego in praesens lectissimam argumentorum vim , et co- 
piam difficillimis religionis temporibus aptam prorsus 
et idoneam, plenam Scripturarum intelligentiam , ex- 
quisitam sanctorum Patrum eruditionem , rerum ordi- 
nem, sententiarum majestatem, verborum splendorem 
et elegantiam, ceteraque alia solidae vehementisquo 
eloquentiae decora et ornamenta pluribus commemo- 
rem, ne non tam efferre , quam ingenii tenuitate tot ac 
tantas viri eloquentissimi virtutes videar imminuere. 
Ad te itaque potius gratulabundo animo ac laeto me 
vertam , veroncnsis ecclesia , cui tantus episcopus ve- 
luti e caelo delapsus doctrina sua ac sapientia sin- 
gulari magistros illos prurientes nuribus tuis non tam 
pervicit, quam suis ipse telis ita confecit, ut pro- 
xime ac secundum parmensem id aetatis antistitem , 
alter sui saeculi Paulus praedicaretur. Hinc profecto 
illud etiam a providenlissimo episcopo cautum con- 
sultumque fuit, ut quum nihil vidisset ad profligatae 
vitae ac morum emendationem tam potens tamque 
efficax , quam populi licentiam , semidoctorum arro- 
gantiam, depravatas perditorum hominum opinione* 

ac voluntates sacra dicendi gravitate teneri , compri- 
mi, converti, id in primis curaverit, ut amplissimum 
sacrae eloquentiae Gymnasium ac ludum iis potissi- 
mum clericis aperiret, qui ceteris litteratura, scientiis 
ac vitae innocentia praecellerent. Ecquis vero ipso di- 
vinarum rerum aut moralium disciplinarum scieniiorac 
peritior ? Talis ac tantus in utrisque fuit , ut et maxi- 
me singuli sacerdotes in sui admirationem abriperen- 
tur , et clericorum nemo eidem se coram sistere auderet , 
nisi prius multa exercitatione , diuturnoque studio se ad 
id discrimen comparasset . Atque ut nihil , quod ad 
ecclesiasticae disciplinae lumen et dignitatem perti- 
net , missum faceret, a se institutam sacrorum rituum 
et gregoriani cantus disciplinam a suis quotidie coli 
voluit et celebrari. Hic vero locus esset, Auditores, 
quo nostra haec qualiscumque exsultaret oratio . Si 
enim alibi unquam , in suum certe Seminarium omnem 
doctrinae ac sapientiae lucem effudit. Verum ne in- 
exhausto tanti sideris splendore offundar, hoc brevis- 
sime dicam, antistitem strenue meritum ita Semina- 
rium suum rebus omnibus semper instruxisse, quem- 
admodum principem totius dioeceseos partem ac pro- 
vinciam decebat, ex qua tamquam ab arce tutissi- 
ma et ornatissima juventutis educatores , pastores gre- 
gis, animarum curatores, primarios religiosae simul ac 
civilis societatis institutores exire et disseminari opor- 
tebat . Quid igitur mirum si veronensis ecclesia aptio- 
ribus in dies ministris disciplina ac scientia ad exem- 
plum praestantibus et eluxerit et adhuc efflorescat ? 

Doleo sane rerum magnitudine ac temporis angu- 
stiis impediri , ne fusius dicam de ejus consilio et con, 
2 

linentia, de judicio et aequitate maxima in oplimu 
sibi procurandis adjutoribus , sacerdotiis , dignitati- 
busque conferendis pro singulorum perspecta probita- 
te atque doctrina , unde profecta magna in eum , qui 
eligit, gloria, majus vero in ecclesiam universam red- 
undat decus et emolumentum . Quamquam quid ego 
plura? Vos vos revocate animo, cives veroneUscs, com- 
positam illam in tanto dignitatis fastigio, alfabilem- 
que naturam, domum hospitalem^ facilesque ad eum 
aditus, etiam quum gravissimis curis distineretur, ob- 
lata laboranti conscientiae subsidia, redditam familiis 
concordiam, anctum educandae prolis studium, a quo 
tamquam ex uberrimo fonte societatis et ecclesiae fe- 
licitas dimanate Rccordaminor, illustrissimi ac reve- 
rendissimi Veronensis ecclesiae Patres , egregiam illam 
in quolibet vel difficillimo negotio expediendo celeri- 
tatem cum prudentia conjunctam, fraternam charitalcin 
atque benevolentiam, qua vos omnes complectebatur, 
pietatem illam jucundissimam sibi, acceptam vobis 
aliisque frugiferam, commemorandam animi modera- 
tionem, qua de se in tanta meritorum luce ita caute 
sentiebat, nihil ut ageret, decemerdt nihil, nisi prius 
vos ipsos probatissimos viros consuleret et res ex ve- 
stra sapientia atque auctoritate melius ac tutius co- 
gnosceret. 

Sed jam tempus est, Auditores, nt inauditam pror- 
sus ac novam ejusdem in rebus asperis, adversisque 
constantiam admiremur. Quamquam sinite me con- 
sulto praeterire illorum temporum injuriam et cala- 
mitatem : nemo est vestrum qui nesciat, nemo qui 
non adhuc ira ac dolore maximo concitetur. Quidni 

quum sciat, virum hunc, magnum ecclesiae lumen ac 
sidus ingruentibus impietatis tenebris paene obrutum 
fuisse ac mersum ? O tempora omnium asperrima ! O 
fata crudelissima ! O dies atri atque nefandi ! Tan- 
tum igitur antistitem cum primis ac nobilissimis vi- 
ris in carcerem conjici ac detrudi ! Obsideri arma- 
tis, plures dies teneri, argui, increpari, malis extre- 
mis angi atque conlici ! O gloriosum sane carcerem , 
ubi angelum aliquem caelo repente demissum adfuisse 
arbitror, non qui catenas solveret, sed qui captivum 
illustrem muximeque verendum divina sustineret ope, 
ac fortitudine roborar st !0 carcerem aetatum omnium 
commendatione et praeconio dignissimum, qui difficil- 
lima illa et perillustria primae ecclesiae saecula in 
mentem revocas, quibus laudibus te efferam, cui te 
comparem, quo pietatis rnonume nto, qua grati animi 
significatione te amplectar , te osculer, et memoria 
prosequar sempiterna ! Ego equidem carcerem hunc 
tamquam constantiae propugnaculum , gloriae arcem , 
templum victoriae suspicio ac veneror, quum tanti viri 
invicta virtus, omnem ejus ignominiam detraxerit . 
Quae hic quamque insolens contentio ! Pugnat ac miri- 
fice certat humilitas cum arrogantia, fides cum fraude, 
patientia cum furore, pietas cum sacrilegio, continen- 
tia cum luxuria, bona ratio cum perdita, episcopalis of- 
ficii sanctitas cum intolerandae temeritatis viae scele- 
re } unde profecto heroicae fortitudinis et aequabilitati* 
extitit exemplum posteris omnibus imitandum . In qui- 
bus quidem haud scirem utrum plus ille aegritudinis ac 
mali , an triumphi et gloriae retulerit ; illud certo scio 
sensisse Avogadrum , et expertum esse in his aliisqu* 

multis vicibus sustinendis duorum insignium viroruin(i) 
magnanimitatem ct amorem singularem, quorum altor 
dignus propterea, nisi obstitisset ejusdem modestia , 
qui cathcdralis ecclesiae arcbipresbyter unanimi con- 
sensione renuntiatus emineret ; alter vero dignus qui 
in praesulis locum sufficeretur, nisi ipsum amplissi- 
mum antistitem et amantissiinnm ariminensis eccle- 
sia ad se vocasset. Quapropter illud Christi diu mul- 
tumque secutn cogitans Avogadrus ( 2 ) quum autem per~ 
sequentur vos in civitate ista , fugite in aliam, ces- 
sit temporibus formidolosissimis, et bono conscientiae 
judicio ac testimonio obsequens , prius tamen rebus 
suis in pauperum subsidium , et ecclesiae cultum ero- 
gatis , adeoque ab immortali Pio VII efflagitata diu , 
impetrata tandem facultate (3), se se ab episcopali 

t vvwvtwivwwwww> 

(1) Horum alter Sanctes Nodari vir de sua patria prae- 
clare meritus , ct orator in laudandis praecipue Superis cele- 
bratissimus ; alter vero Gualfardus Ridolfi , de quo supra 
pag. tG. 

(a) Matth. oap. 10. v. a 5 . 

( 3 ) Non possum quin ipsissimas Pii VII litteras Avoga- 
dro missas fiic subjiciam ad tanti viri laudem non vulgarem . 

PIUS PAPA VII 

Venerabilis frater, salutem et apostolicam benedictionem, 
Litteras tuas die octava mensis proxime elapsi ad nos datas 
accepimus ; iis tamen respondere ad hoc usque tempus dis- 
tulimus, quod nullo modo adduci poteramus, ut tibi vero- 
nenseui episcopatum dimittere cupienti obsequeremur . Tanto 
enim cum gregis libi commissi bono, tantaque cum tui no-, 
jjjinis laude Veronensem hactenus ecclesiam rexisti , ut illam 

thancrc abdicavit. Gravis quidem jactura pdpulo ve- 
ronensi ! Grex tamen felix, cui contigit, ut alter (i) 
e clarissimo Cassinensium ordine designatus , doctri- 
na j eruditione , consilio , amissi pastoris dolorem ac 
desiderium temperaret , Quid interim Avogadrus ? 
Num solutus onere et occupatione muneris sui, otio 
indulget et quieti? Immo vero majores concipit cu- 
ras , refert animum ad grandiora , liberiorem cam- 
pum ingreditur, quem totum excurrere perquam ce- 
lerrime nostra gestit oratio ( 

III. ~ 

Quemadmodum itaque aliquis nobilissimae bone- 
•tissimaeque gentis lilius, expulsae ac fugitivae ma- 

tfvwtw VWt-WW wwwv% 

tt sui pastore destitui nos pali omnino non posse videremur < 
In vocatione igitur , qua vocatus eras , permanendum tibf 
esse rebamur . At petitiones tuae adeo vehementi studio ite- 
ratae animum denique nosttum pervicerunt . Quapropter* 
aegre tamen , prorsusque invite , veniam tihi damus , ut epi- 
scopatu Veronensi cedere possis, ita tamen , ut ecclesiam, * 
qua breVi te abdicaturus es, Deo jugiter commendes, quo 
laetos illos bonorum operum fructus edere pergat , quos te 
illam administrante edidit ; paterneque charitatis affectu te , 
Venerabilis frater, complectentes apostolicam tibi benedictio- 
nem peramauter impertimur . 

Datum Romae apudS. Mariam Majorem di* 1 7 Augu- 
sti i 0 o 5 . 

Pontificatus nostri anno sexto 4 

Dominicus Testa, 

(1) Clarissimus antistes Innocentius Maria Liruti • 

tria suae dolore flens atque consternatus, si fama ac- 
cipiat eam in remotissima aliqua regione latitare, eo 
illico rerum omnium ac sui prope, immcmor convo- 
lat , in ejusquc complexum ardet occurrere : ita Avo- 
gadrus quum sibi nuntiatum fuerit parentem suam sibi 
vita ipsa cariorem, sui ab adolescentia altricem, Jesu 
videlicet Societatem Neapoli tamquam in tutissimo 
quodam perfugio adhuc vivere et respirare , posita re- 
pente mitra, dejecto lituo, aetate licet ingravescente , 
spernens itineris labores et discrimina, cupit illam 
revisere, suaque opera et praesidio, quantum posset, 
juvare . Jamque decursa «alacriter via Cajetam appel- 
lit , ubi multos e veteribus sociis eo usque progres- 
sos, bellique terrore ac vi retardatos consalutat huma- 
niter, cum iisque dc felicitate ac bono reviviscentis 
Religionis, et antiquum decus reparare cogitantis, plu- 
ra graviter communicat , matureque decernit . Qui tunc 
animus, Auditores, Avogadro nostro? quae mens? qui 
sensus ?quae laetitia ac triumphus in eam spem erecto, 
ut illa iterum oscularetur, et indueret exoptata insi- 
gnia, quae moerens ac desperato animo exuerat, ac pri- 
stinas regulas amplecteretur , quas a prima aetate pro. 
fessus, summo cum studio ac fructu ad extremum vitae 
tempus lubentissime coluisset? Verum o frustra conce- 
pta desideria ! O spes fallaces ! Non ita vero , Auditores , 
si divino munere atque concessu ad hanc usque diem, 
qua Italiae caelum, reddita tandem pace, ridet et hi- 
laratur , licuisset viro praeclarissimo vivere, et no- 
hiscum versari . Illa illa Roma , quo tunc Cajeta ex- 
turbatus et ejectus, nescio qua vi tempestatis profe- 
ctus es, in restitutum Religionis domicilium, te nunq 

peramanter exciperet , atque amplissimum Societatis 
provisorem et amplificatorem haberet. Non ideo ta- 
men tui urbem hanc oblitam existimes , quum inge- 
nuum et efficax eloquendi robur grata recordatione et- 
iam nunc commemoret ad recentium alumnorum ae- 
mulationem , aedesque sacras ac templa religiosissima 
iisdem designet , quae adhuc voce illa tua gravi ac 
vehementi personare videntur. Nec vero Romam tan- 
tum spectat Avogadrus , exteras etiam dissitasque ter- 
ras metitur animo, noricas transcendit Alpes, princi- 
pem adit totius Germaniae civitatem. Tanta cele- 
berrimi oratoris existimatio repente assurgit, ut ei 
munus impositum fuerit nunciandi divini verbi , non 
populo, sed ipsis viris aulicis. Habet etiam gratiam 
apud conjugem augustissimi imperatoris Francisci I 
(quem quum nomino, Constantini religio ac Titi cle- 
mentia et liberali tas animo obversatur ) et ab hac lectis, 
sima imperatrice atque innoceotissima tamquam pius 
consiliarius ct conscientiae moderator deligitur . Qui 
sane honor si non illustris yeluti et singularis sum- 
mae dignitatis cumulus habeatur , ecquis tandem e- 
rit? Fost haec res sane levis et exigua censeri pos- 
set, si commemorare vellem viennensis nobilitatis coi- 
lata in Avogadrmn beneficia, matronarum munificen- 
tiam, doctorum hominum laudes , totius civitatis plau- 
sus et admirationem. Ita cnimvero, nisi illud per- 
quam gloriosum sit atque egregium, non jain a paucis 
tantum etsi viris maximis , verum etiam ab omnibus 
unanimi excipi benevolentia atque existimatione . Quod 
quidem quum multis aliis rebus, tum plurimis praeci- 
pue litteris a principibus Viennae viris ad se vel pau? 

t 

pe rem et aegrotum continenter ac liberaliter missi» 
luculentius evincitur. Quibus praeclare perfunctus ad 
Tiberis oras ac religionis sedem revertitur . Nec vero 
putetis virum hunc tot laboribus paene confectum, 
gravem annis, vicibusque maximis conflictatum re-< 
quietn tandem ct honestum otium quaerere . Nihil hoo 
injuriosius sibi aut indignius esse arbitratur, neque 
facit animam pretiosiorem , dummodo consummet cur - 
' sum. Conciones habet ad populum, viros nobiles al- 
loquitur, convocat sacerdotes et universum clerum, 
eidemque gravissimas res enunciat , ac singulos mo- 
net dc vitae honestate, de modestia, de necessitate 
scientiae, illudque maxime omnibus commendat, ut 
quanto reliquis civium ordinibus, dignitate et aucto- 
ritate praestant, tanto bonis moribus et exemplo ce- 
tciis omnibus antecellant. Atque hic mihi credite f 
Auditores, non possum quin cum lacrimis ct magno 
pietatis sensu rem vobis exponam per mihi miram ac 
vix credibilem , nisi vir fide dignissimus et episcopalis 
laboris adjutor assiduus et indefessus (i jab eodem ipso 
integerrimo Avogadro sc id audisse saepius testaretur. 
Quoadusque itaque Romae mansit, tamdiu autem man* 
«it, quamdiu opns fuit, in intima Pontificis summi et in- 
victi Pii V II penetralia perhumaniter ac freqnenter ad- 
mittebatur, apud quem commoratus crebris usurpabat 
«crmonibus plures easque perpessu asperas et acerbas 
calamitates divini Nuininisope ac praesidio a se felici- 

(i) Nobilissimus vir Franciscus Antonius Fantini canoni- 
cus theologalis ct vicarios generalis patavinac dioeceseos . 

ter superatas Pontificis maximi multis ac gravibus cu- 
ris distenti afflictique praesentissimus quasi comes 
atque solator. Quae et quanta laus ex hac illustri be- 
nevolentia ad eumdem permanet , nemo non videt , 
vel me tacente, quum magnum quiddam sit, neque 
pluribus concessum , posse sanctissimos ejusdem pedes 
deosculari. Fecissent Superi, ut ad extremum usque 
vitae exitum tam carotamque augusto uti potuisset ac- 
cessu et colloquio! Vcruin exsulante Pontifice summo, 
Religio ipsa e maxima totius Italiae urbe exsulasse 
visa est. Romam et ipse reliquit, non tam suam con- 
questus sortem ao dolens , quam quod desponderet 
animum , nec posset gravissimum vulnus ex foeda 
tanti facinoris indignitate acceptum ferre ac perpeti , 
Num iccirco provectum sacri oratoris officium aut ne* 
glexit, aut oblitus est?An non potius sin minus dex- 
terae, linguae certe gladio in eo maxime elaboravit, 
ut et parentis sui exsulationem, et universae ecclesiae 
lacrimas > qnasique viduitatem consolaretur ? Dies me 
deficeret, Auditores, si principes Italiae urbes, oppi- 
da , vicos , vel ipsa rura enumerare vellem , quae Roj- 
ma profectus sincera ac facili dicendi ingenuitate do- 
cuit ac permovit. Sed jam ipsum compellat amantis-- 
sima patria , Venetorum civitas, cupit convicem suum 
jamdiu absentem recipere, et ejus facundia recreari. 
Aequissimum sane et dignum urbe religiosa deside- 
rium ! At maxime dolendum erit praeclarissimae civi- 
tati quum illum videbit animose supra aetatem in ten®- 
plo perorantem (2) improviso morbi impetu correptum 

(1) Hoc accidit Yenctiis aono 1811 quadragesimali te®- 

ac perculsum, media in actione totis artubus contre- 
miscere, voce haesitare, interruptira loqui, tanta ta- 
men constantia, ut non prius ex edito loco abierit, 
quam totam orationem pro virili absolverit . Quem 
itaque nec labores , nec vis , nec pericula , nec aetas 
ab instituto verae gloriae curriculo retardarunt, vicit 
tandem fatalis morbi necessitas . Vires in dies magis 
deficere, torpere mens , augeri aegritudo . Ad tc igi- 
tur, civitas patavina , tamquam ad unicum vitae labo- 
rantis perfugium se contulit, et tranquillo veluti in 
portu cum sorore innocenlissima ac nepte integerri- 
ma (i) conquievit. Quis vero te non diligat, urbs an- 
tenorea, non amet, non in sui domicilium ante alias 
eligat, quae tui situs amoenitate, purissima aeris col- 
les inter et irriguas Medoaci undas salubritate , com- 
modis porticibus , sacrarum aedium amplitudine ac 
frequentia , tot monumentorum insigni pompa ac ve- 
tustate, doctissimorum hominum consuetudine, gravi- 
tate civium honesta et ingenua, ceterisque humanioris 
vitae ornamentis atque cultu nulli invides, plurimis 
invidenda ? Multa et hic obscurus licet, aeger, vo- 
luntate ac fortunis pauper pristinae virtutis dedit mo- 
numenta . Hic et pauperes numquam ab ipso inanes 
dimissi collaudant ejus plus quam humanam charita- 
teni , qui eas ipsas largitiones ac munera ab insigni- 
bus viris sibi clam tributa cum ipsis fere semper com- 

pore in ecclesia, quae vulgo i Frari nuncupatur, cum maximo 
totius civitatis moerore ac luctu . 

(i) Fiancisca nimirum et Maria Avogadro ambae mouu- 
les religiosissimae . 

pumicabat. Hic et sacrae virgines, indelibatus Chri- 
stianae religionis flos, fervidissimum concionandi stu- 
dium summis efferunt praeconiis , utpote quae num- 
quam ejus sacris interfuerunt, quin ipse easdem et 
sanctissime alloqueretur, ct optimis institutas con- 
siliis atque disciplinis dimitteret. Referamne mo- 
do incredibilem ejusdem in diuturno , molestoque 
morbo sustinendo patientiam, precum assiduitatem 
ac fidem , peculiarem erga Deiparam et intactum e- 
jusdem Sponsum devotionem atque amorem , reperta 
post ejus obitum instrumenta corporis excruciandi , 
ejusque interitum immortalis vitae principium ac 
prtacmium ? flaec de tanto viro referre injuria virtu- 
tum foret . Quapropter brevi praecidam , si dicam , 
adeo antistitem hunc Deo suo carum atque acceptum 
fuisse, ut vel ipsa mors, formidolosum illud ac teter- 
rimuin monstrum, ejusdem mentem aegritudinis diu- 
turnitate confectam atque dilapsam nequaquam turbaro 
potuisse , aut angere visa fuerit , 

Obiit itaque egregius Avogadrus, et ita obiit, ut 
decuerat optimum Societatis Jesu alumnum , vigilan- 
tissimum episcopum, integerrimum divinae legis prae- 
conem . Etsi vero in tanta rerum . omnium inopia ac 
paupertate decessit, ut qui efferretur, vix reliquerit, 
fidem tamen nactus est et curam singularem honestis- 
simorum nepotum sibique devinctorum maximo •, splen- 
didam nobilissimorum cathedralis ecclesiae Patrum li- 
heralitatem (i), insignem Praesulis amplissimi prae* 

(WVWWVSWVWVWWWWS 

(i) Ut intclligatur nobilissimorum cathedralis ecclesiae 
Patrum in Avogadrura animus ac munificentia , nihil aptius 

acntiatn , rtiagliiflcum lUgubiis hujusce pompae appa- 
ratum , exquisitum flebilium vocum et dolantium ci- 
thararum discrimen, frequentiam spectatorum tantam 
atque concursum, magna denique et illustria moeren- 
tis patavina in urbe religionis officia atque parenta- 
lia. Quae quidem religio casu acerbissimo commota 
defiet duos antistites tam brevi temporis intervallo sibi 
sublatos, spargit moestis floribus eorum tumulos, at- 
que inter lacrimas ad tanti luctus ct squaloris leva- 
men ac solatium oculos erigens ad caelum Deum pre- 
catur, ut Pastorem suuin patrem optimum et amantis- 
6imum diu sospitet ac tam longe latequc porrecti sa- 
cerdotii , gregisque curis parem servet atque ccnfiroMt) 
efticiatque clementia sua, ut patavina dioecesis ejus 
doctrinae , prudentiae , benignitatis, fidei , charitatis 
pignora ac monumenta in multos annos feliciter expe- 
riatur. 

'Vvi wvvvs WWVS^WWV^VVl 

rideo et insignius , quain habitum a reverendissimo Capitula 
ltac ia re coasiiium suis ipsis verbis transcribere . 

Ia Christi nomine amen . 

Millesimo octingentesimo decimo quinto , indictione decima 
tertia , dic lunae, triginta mensis januarii Paduae in sacristia 
tnajori ecclesiae cathedralis mane post choru u . 

Convocato , tit moris est , et legitime Congregato reveren- 
dissimo Capitulo < 

Addi 5o Gcnnaro i8i5. 

D' ordine di monsignore reverendissima Arciprcte P re- 
lidente s' invita f r i S. Reverendissima per questa mattina 

dopo coro a Capltolo per sentire quanto da esso verri es* 
posto intorno ai funerali per monsignnre reverendissimo 
vescovo Avogadro morto in parrocchia di questa cattedrale, 
e prender parte quaternis ec. 

In quo quidem Capitulo interfuerunt 

Reverendissimus Julius Antonius Zane archipresbyter prae» 
sidens , omissis ceteris repraesentantibus . 

Venendo ora partecipata da mnnsignore reverendissimo 
nostro Arciprete Presidente a questo Capitolo la mancanza 
a’ vivi seguita nella notte dello seorso sabbato n8 corrente 
di monsignnre reverendissimo Giovannandrea Avogadro do- 
miciliato in parrocchia di questa cattedrale ,fu gii vescovo 
di Verona chiesa comprovinciale di questa Metropoli , ed 
esposto pure il desiderio d"i nobili di lui parenti , che il 
corpo delT illustre preluto fosse tumulato in questa nostra 
chiesa ; fitto riflesso da questo Capitolo al merito distinto 
dei soggetto degno di rispetto e veneratione non solo per 
la sua digriita , ma per le circos tanze altrcsi singulari di 
sua vita , che lo resero accrtto a Dio ed agli uornini , e 
per cui la di lui memoria sara sempre in benedizione ; per- 
cite vada parte che accolla , come ben si conviene , /' istanza 
fattaci , resti incaricato mnnsignor Arciprete Presidente 
unitamente alii due monsignori Canonici alie cerimonie di 
prendere le opportune dispositioni , affine ht nella giornata 
det prossimo mercordi sieno celebrate le pontificali esequie 
da tuito il clero di questa nostra chiesa coi canto dei mat- 
tutino , e colla recita del/e laudi da morto , e messa solen- 
ne , a cui pure vi assisterd il corpo capitolare , assecon - 
dando cos\ anche il religioso impulso di monsignnre illa - 
trissimo e reverendissimo nostro V escovo , che ama di de- 
corare coi suo intervento la sacra funzione ; al qual effetta 
te st esso mnnsignor Arciprete passeris tfi intclligenza enn chi 
si aspetta in quanto occorresse per le convenienti appara - 

ture , e con monsignor nostro Camerlengo per la porzione 
di cera a solo uso necessaria dei monsignor i Canonici, ag- 
giungendovi al tumulo quel numero di torcie , che sara 
crcduto decente . 

Qual parte posta alia ballottaxione ebbe voti favorevoli 
n.° 1 5 , contrarj nulla , e fu presa a pieni voti . 

£ rimose licenziato il reverendissimo Capit olo. 

Antonio fVenceslao doti. dc-Buzzuccarini 
cancellierc capitolare . 

Huc accedit inscriptio elaborata ab Antonio Cale- 
gari patavino S . Theol. doct. primum Seminarii pat . 
alumno , dein triginta et amplius annos in publicis 
deitatis scholis humaniorum litterarum praeceptore 
emerito . 

IOANNI . ANDRKAE . AVOGADRO . DOMO . VEffETls 

i 

IN . SOCIETATEM . IESV . COOPTATO 
PERVTILI . PRAECLARO 

A . PIO . VI, VERONAE . ADS1GNATO . PONTIFICI 
DOCTRINA. PAVLVM. ch ARITATE. ioannem. libera LITATE. PETRYM 
EGREGIE . IMITANTI 

A . PRAEPOTENTI . TEMPORVM . ACERBITATE 
DIVINO . CONSILIO . SERVATO 
AD . IONATIVM . RIOEVNDI . VOTO 
SE . AB . SEDE . ABDICANTI 
MODESTISSIMO . PIENTISSIMO 
MEPOTES . SVMMO . MOERORE . ADFECTI 
P. 

VIXIT . AN. LXXX 

. . PATAVI . DECESS. V. K.AL. FEB. ANN. M. DCCC. XV, 

Haec circa feretrum 

1. Usque in tempus sustinebit patiens, et postea redditio 
jucunditatis . Eccl. i. 24, 

2. Labia multorum enarrabunt sensum illius. Ibi 1. 3o. 

3. In teutationc inventus est fidelis . Ibi 44* 21 • 

4- Exquisivi Dominum , et exaudivit me , et ex omnibus 
tribulationibus meis eripuit me . Ps. 33. 5. 

5. Factus es susceptor meus. Domine, et refugium meum 
in die tribulationis meae. Ps. 58. 17. 

6. Spiritus Domini super me, eo quod unxerit Dominus 
me. ha. v. I, 

